周齊曾

周齊曾（），字思沂，号唯一，浙江鄞縣人。明末進士。入清後隱居不出。

 生平 
崇禎九年（1636年）丙子科浙江鄉試八十五名舉人《崇禎十六年癸未科進士三代履歷》，崇禎十六年（1643年）癸未科進士。知廣東順德縣縣事。改知香山縣，香山与黎人隔海相望，土官欲渡海入葬，大府許之，齊曾以為狼子野心，持不可。故相黄士俊家居，多蓄無賴以害民，齊曾捕得，即投之海中。明亡後，棄官逃入剡源，剃光頭髮，立髮冢，名之“囊雲”，自稱無髮居士。同年生王尔禄為海道，求一见，不可得。遭母喪，尔禄赴吊，惟于喪次一謝而已，終身不一入城。所親或强之，至城南，欲自投水中，其孤峻如此。丙戌（1646年）後入山为僧，人稱「囊雲大師」。作詩文，汪洋自恣。終不出仕。《清史稿·遺逸》有傳。《清史稿·卷501》：同時有周齊曾者，字思沂，號唯一，鄞人，增遠同年進士也。知廣東順德縣事，變社倉為義田，而以社倉之法行之。國變後，棄官遯入剡源，盡去其髮為髮冢，架險立飄榜，曰「囊雲」，自稱無髮居士。剡源饒水石，與山僧樵子出沒瀑聲虹影間。天錫訪之，拒曰：「咫尺清輝，舉目有山河之異，不原見也。」為詩文，機鋒電激，汪洋自恣，寓言十九。然清苦自立，胸中兀然有所不可，與增遠無二也。黃宗羲嘗為兩人合志其墓-{云}-。其殁也，里人私謚為貞靖先生《杲堂文钞》。

參考資料

（民國）趙爾巽等，《清史稿》，中華書局點校本

Q
Category:鄞县人
Category:明朝順德縣知縣
Category:南明知縣
Category:明遺民